Et tudengielu ei kujuneks mustaks masenduseks, kus ma nädalavahetusel vaid kodus passin ja tegelen oma nohikliku õpitööga, peaks mul elamisrahade kõrvalt olema võimalusi meelelahutuseks. Ma olen noor inimene ja minu jaoks on talumatu istuda tegevusetult nooruse tipphetkedel. Selleks, et käia nädalavahetustel Viljandis, sõpradel külas Tallinnas ja Pärnus, on mul vaja täiendavat raha. See eeldab minu töövalmidust ja ma  kohe kindlasti tegutsen selle nimel, et leida omale osalise tööajaga ametikoht. Kindlasti peaks töögraafik nädalavahetused vabaks jätma, et mul üldse õnnestuks nädalalõppudel kuhugi sõita. Planeerin töökuulutust Tartu Postimehesse. Ainult, et minu ühekordne kahelauselise kuulutuse maksumuseks kujuneks kergelt 300 krooni. Polee hea. Aga siiski olen ma aktiivne ka CV Keskuse ja kuuluta24 lehekülgedel.